Man in hof oor Nazi-vlae en vuurwapensNazi-vlae wat op die toneel in Bothasig, Kaapstad gevind is Foto: African News Agency Die man is Donderdag in hegtenis geneem. Volgens die polisie is die man ook daarvan aangekla dat hy nie sy vuurwapen beveilig het nie nadat dit sonder toesig in sy motor gevind is. Maroela Media het vroeër berig dat die polisie ŉ wenk van ŉ lid van die publiek opgevolg het en op 18 Desember op ŉ huis in Vryburgerlaan afgekom het waar die vuurwapens gevind is. Daar is glo ook op twee knaldempers, ŉ teleskoop, verskeie magasyne en ŉ groot aantal ammunisie van verskeie kalibers, insluitend R1, R5, 9 mm en .45, beslag gelê. Volgens die polisie het beamptes ook weermag-, opleidings- en herlaaitoerusting, asook Nazi-vlae en -memorabilia gekonfiskeer.